SHAPAD
భారత్‌ సీనియర్‌ జట్టులోకి శపథ్‌ ఎంపిక
న్యూఢిల్లీ: అందివచ్చిన అవకాశాన్ని సద్వినియోగం చేసుకున్న ఉత్తరప్రదేశ్‌ యువ షూటర్‌ శపథ్‌ భరద్వాజ్‌ 14 సంవత్సరాలకే భారత సీనియర్‌ జట్టుకు ఎంపికయ్యాడు.కాగా వచ్చే ఏడాడి న్యూఢిల్లీ,మెక్సికో,ఫైనల్‌లలో జరిగే షూటింగ్‌ ప్రపంచకప్‌లలో పాల్గొనే భారత డబుల్‌ ట్రాప్‌ జట్టు ఎంపిక కోసం సెలక్షన్‌ ట్రయల్స్‌ నిర్వహించారు.కాగా ఈ ట్రయల్స్‌లో శపథ్‌ విశే షంగా ఆడి రెండవ స్థానాన్ని దక్కించుకున్నాడు. కాగా తొలి రౌండ్‌లో శపథ్‌ 150 పాయింట్లకు 122 పాయింట్లు,రెండవ రౌండ్‌లో 150 పాయింట్లకు 136 పాయింట్లు స్కోరు చేశాడు. అంకుర్‌ మిట్టల్‌ తొలి స్థానంలో సంగ్రామ్‌ దహియా మూడవ స్థానంలో నిలిచి శపథ్‌తో కలిసి జాతీయ జట్టులోకి ఎంపికయ్యాడు.కాగా మీరట్‌లో తొమ్మిదవ తరగతి చదువుతున్న శపథ్‌ ఇటీవలే జైపూర్‌లో జరిగిన జాతీయ షూటింగ్‌ చాంపియన్‌షిప్‌లో డబుల్‌ ట్రాప్‌ జూనియర్‌ విభాగంలోరజతం, సీనియర్‌విభాగంలోకాంస్యం సాధించాడు.గతజులైలోఇటలీలో జరిగిన అంత ర్జాతీయ గ్రాండ్‌ప్రీ టోర్నీలో శపథ్‌ వ్యక్తిగత,టీమ్‌ విభాగాల్లో స్వర్ణ పతకాలు గెలిచాడు.